ΓΡΑΠΤΗ ΕΡΩΤΗΣΗ P-1920/01

υποβολή: William Newton Dunn (ELDR) προς την Επιτροπή

(22 Ιουνίου 2001)

Θέμα: Ανθρώπινα δικαιώματα στη Γουατεμάλα

Τον Μάιο 2000, το Ευρωπαϊκό Κοινοβούλιο ενέκρινε πρόταση ψηφίσματος με την οποία καλεί την Επιτροπή να ενισχύσει τα προγράμματα της ΕΕ που αποβλέπουν στην παροχή βοήθειας για την εξάλειψη των παραβιάσεων ανθρωπίνων δικαιωμάτων και τηνλοποίηση των συμφωνιών ειρήνης στη Γουατεμάλα. Προτίθεται η Επιτροπή να αναφέρει ποίες ενέργειες έχουν αναληφθεί από τότε για την επίτευξη της ενίσχυσης των εν λόγω δράσεων και εάν εξακολουθούν να εφαρμόζονται τα μέτρα για τηνποστήριξη του έργουπέρ της προστασίας των ανθρωπίνων δικαιωμάτων στη Γουατεμάλα·

Ααπάντηση του κ. Patten εξ ονόματος της Επιτροπής

(19 Ιουλίου 2001)

Η συνεργασία μεταξύ της Επιτροπής και της Γουατεμάλας έχει στόχο την παροχή της κατάλληλης στήριξης στην ειρηνευτική διαδικασία και τη βελτίωση του σεβασμού των ανθρωπίνων δικαιωμάτων. Πράγματι, από το 1996, η Επιτροπή στήριξε τους οργανισμούς της κοινωνίας των πολιτών καθώς και τους δημόσιους οργανισμούς της Γουατεμάλας με σκοπό να συμβάλει στη συμφιλίωση στη χώρα. Παραδείγματα των πρωτοβουλιών της Ένωσης είναι η κοινωνική ενσωμάτωση των πρώην πολεμιστών του εμφυλίου, η θεσμική στήριξη στον κρατικό φορέα για τον συντονισμό των ειρηνευτικών συμφωνιών (SEPAZ), η βοήθεια που παρήχθη για τη σύσταση αστυνομικής δύναμης ή η ετοιμασία ενός εθνικού κτηματολογίου.

Κατά τους τελευταίους μήνες, η Ένωση προώθησε περαιτέρω τη δράση αυτή, ετοιμάζοντας με τις αρχές της Γουατεμάλας μνημόνιο συμφωνίας, πουπεγράφη από κοινού στις 26 Μαρτίου 2001, βάσει του οποίου θεσπίζονται κατευθυντήριες γραμμές συνεργασίας για τα έτη 2000-2006, με συμπληρωματικούς πόρους ύψους 93 εκατ. ευρώ. Το έγγραφο αυτό, ενώ εστιάζεται σε τέσσερις κύριους τομείς όπου περιλαμβάνονται η εδραίωση και ο εκσυγχρονισμός του κράτους δικαίου, η αποκέντρωση του κρατικού μηχανισμού, η ενίσχυση της κοινωνίας των πολιτών καθώς και η καταπολέμηση της φτώχειας, δηλώνει ωστόσο και πάλι σαφώς την αμοιβαία δέσμευση στους δημοκρατικούς θεσμούς και το σεβασμό των ανθρωπίνων δικαιωμάτων.

Στο πλαίσιο αυτό, η Επιτροπή ετοιμάζει πρόγραμμα βελτίωσης της δικαιοσύνης στη Γουατεμάλα καθώς και πρωτοβουλία με στόχο την ενίσχυση της κοινωνίας των πολιτών. Επιπλέον, η Ένωση σχεδιάζει ένα

περιφερειακό έργο για την προστασία των ανθρωπίνων δικαιωμάτων, στο οποίο το σκέλος για τη Γουατεμάλα θα είναιψίστης σημασίας. Τέλος, μία σειρά έργων που αφορούν την προάσπιση των ανθρωπίνων δικαιωμάτων στη Γουατεμάλα είναι επιλέξιμα για χρηματοδότηση στο πλαίσιο της Ευρωπαϊκής Πρωτοβουλίας για τη Δημοκρατία και τα Ανθρώπινα Δικαιώματα (Πρόσκλησηποβολής προτάσεων(1)).

Σε επίπεδο πολιτικού διαλόγου με τις αρχές της Γουατεμάλας, η Επιτροπή και τα κράτη μέλη επεσήμαναν εκ νέου τη σημασία του σεβασμού των ανθρωπίνων δικαιωμάτων. Οι τελευταίες κινήσεις που επέστησαν την προσοχή όσον αφορά την επιδείνωση της κατάστασης τόσο της ειρηνευτικής διαδικασίας, όσο και του σεβασμού των ανθρωπίνων δικαιωμάτων στη Γουατεμάλα, ήταν η συνάντηση μεταξύ της Τρόικας και του αναπληρωτή προέδρου της Γουατεμάλας στο περιθώριο της 17ης συνάντησης του San Jos (Μάρτιος 2001), καθώς και η δήλωση της σουηδικής προεδρίας στις 25 Απριλίου 2001, σχετικά με την τρίτη επέτειο της δολοφονίας του επισκόπου Gerardi.

Επιπλέον, κατά την επίσκεψή του στη Γουατεμάλα, κατά τα τέλη Μαρτίου 2001, το αρμόδιο μέλος της Επιτροπής για τις Εξωτερικές Σχέσεις κάλεσε την κυβέρνηση του προέδρου Portillo να λάβει άμεσα μέτρα για να αποφευχθεί αρνητική κλιμάκωση των γεγονότων στη Γουατεμάλα και να τονωθεί εκ νέου η αναβαλλόμενη ειρηνευτική διαδικασία.

(1) ΕΕ C 170 της 17.6.1999.